**Э Ъ Л О Н**

Ҳурматли профессор-ўқитувчилар диққатига, Ўзбекистон Республикаси Вазирлар Маҳкамасининг 2015 йил 24 февралдаги “Олий таълим муасасасининг энг яхши педагоги” танлови тўғрисидаги Низомни тасдиқлаш ҳақида”ги 32-сонли қарори ижросини таъминлаш бўйича Андижон давлат университетида **“Андижон давлат университетининг энг яхши педагоги”** танлови ўтказилмоқда**. Танлов иштирокчилари қуйидаги номинациялар бўйича иштирок этишлари мумкин:**

а) ***«Мутахассислиги бўйича энг яхши педагог»****,* бунда тегишли фан (курс) бўйича ўқитиш методикасига оид ишлар кўриб чиқилади;

б) ***«Энг яхши педагог-тадқиқотчи»****,* бунда педагогнинг илмий-тадқиқот ишлари натижаларининг таълим-тарбия жараёнига жорий этилиши бўйича эришган ютуқлари кўриб чиқилади;

в) ***«Инновация ва ахборот технологияларини қўллайдиган энг яхши педагог»****,* бунда замонавий педагогика ва ахборот-коммуникация технологияларини таълим-тарбия жараёнида самарали қўллаш соҳасидаги ишлар кўриб чиқилади.

Танловда камида **3 йил тўлиқ меъёр** бўйича фаолият юритаётган, ёши, илмий даражаси ва унвонидан қатъий назар, бакалавриат ёки магистратура таълим дастурлари бўйича курслардан бирида (лекция, семинар, амалий ёки лаборатория) машғулотлари олиб бораётган, штатли профессор-ўқитувчилар ҳужжатларини танлов комиссиясига (ўқув-услубий бошқармага) **2020 йилнинг 25 июнь кунига қадар** кечиктирмасдан тақдим этишлари сўралади.

Танлов иштирокчилари белгиланган номинациялар бўйича мутахассисликларидан келиб чиқиб, ихтиёрий фанлардан маъруза машғулотларини **“ZOOM” дастури орқали** **2020 йилнинг 3-июлдан 10-июлгача** ташкил этади ва номинация комиссияси аъзолари томонидан бахоланади.

Номинациялар бўйича 1-,2- ва 3-ўринларни эгаллаган Танлов иштирокчилари Андижон давлат университетининг фахрий ёрлиғи билан мукофотланадилар, тегишли равишда эгаллаб турган лавозимига кўра штатдаги маоши миқдорининг **1; 0,75 ва 0,5 коэффициенти** миқдорида моддий рағбатлантирилади.

**Мурожаат учун: Ўқув-услубий бошқарма**

**Бажарувчи: Д.Ахмедов**

 **тел. 91-497-70-17**